KESKI-POHJANMAAN LIITTO	1 3. Ui. 7007
MELLERSTA ÖSTERBOTTENS FÖRBUND	/J (Q 1c%

13.7. 2007
Oikeusrninisteriölle
ULOSOTTOPIIRIEN YHDISTÄMINEN

Lausuntonaan oikeusministeriön suunnitelmasta Kokkolan ulosottopiirin lakkauttamiseksi ja sulauttamisesta Pohjanmaan ulosottopiiriin Keski-Pohjanmaan liitto toteaa seuraavan:

Muutaman viime vuoden aikana vastaavansuuntaisia esityksiä on ollut lausunnolla aikaisemminkin. V. 2005 Kokkolan ja Raahen ulosottopiirit pyrittiin yhdistämään. Sen jälkeen esille nousi Kokkolan ja Vaasan piirien yhteensulauttaminen. Näitä molempia ajatuksia Keski-Pohjanmaan liitto ja maakunnan kunnat voimakkaasti vastustivat.

Edellinen oikeusministeri Leena Luhtanen päätyi edellä olevan johdosta ratkaisuun, jossa Kokkola säilyy omana ulosottopiirinään maakuntajaon mukaisesti.

Se, että uusi hallitus ja nykyinen oikeusministeri Tuija Brax asettaa edeltäjänsä arvion kyseenalaiseksi, tuntuu kummalliselta. Tilanteen tulisi olla päinvastoin. Matti Vanhasen II hallituksen ohjelma pohjautuu aluehallinnon ja aluekehittämisen osalta erittäin vahvaan maakunnallisuuden korostamiseen ja maakuntien
toimintaedellytysten parantamiseen.

Hämmennystä lausunnolla olevassa esityksessä aiheuttaa niin ikään se, että uudistuksen myötä ulosottopiirien määrä laskisi 22:een. Säilyvien joukossa olisivat nykyisistä yhden voudin piireistä mm. Kainuu ja Länsi-Pohja muttei Keski-Pohjanmaa. Selvennyksenä todettakoon, että Keski-Pohjanmaan liitto kannattaa Kainuun ja Länsi-Pohjan piirien säilymistä, mutta samalla edellyttää, että niiden joukkoon liitetään Keski-Pohjanmaan ulosottopiiri.

Osoite: Rantakatu 14, 67100 KOKKOLA, Finland • Adress: Strandgatan 14, 67100 KARLEBY
Puh. 06-860 5700, fax 06-868 0308
www,keski-pohlanmaa.fi

Valmisteilla olevan asetuksen mukaan ulosottovirastojen toimialue muodostuisi yhdestä tai useammasta kihlakunnasta. Koska kihlakuntajärjestelmä on poistumassa, järkevämpää on ankkuroida alueet maakuntapohjaisiksi.

Lisäksi on syytä todeta sekä tutkimusten ja käytännön kokemusten kautta saatu tieto, että taloudellisuutta ja tehokkuutta ei voida taata pelkästään suuremman yksikkökoon kautta. Päinvastoin usein juuri suuri koneisto mandollistaa kustannustietoisuuden alentamisen ja tehokkuuden laskemisen.

Esille on nostettu virheellisellä tavalla myös hallinnolliset perusteet. Ne aivan erityisesti puoltavat itsenäisen maakuntapohjaisen yksikön säilymistä Kokkolassa.

Keski-Pohjanmaan liitto tukee kaikin käytettävissä olevin keinoin Kokkolan ulosottopiirin säilymistä. Samalla esitämme nimen muuttamista Keski-Pohjanmaan ulosottopiiriksi.

KESKI-POHJANMAAN LIITTO
..~'~ 63 .7
Kauko Ojala	•	Seikkula
maakuntahallituksen pj	maakuntajohtaja